**แนวทางการขับเคลื่อนธนาคารขยะ (Recyclable Waste Bank)**

**ขององค์กรปกครองส่วนท้องถิ่น ปีงบประมาณ พ.ศ. 2568**

**กระทรวงมหาดไทย กรมส่งเสริมการปกครองท้องถิ่น**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**1. คำนิยาม**

 ธนาคารขยะ (Recyclable Waste Bank) คือ รูปแบบการดำเนินงานเพื่อส่งเสริมให้ภาคประชาชน
มีการคัดแยกขยะรีไซเคิล โดยใช้หลักการของธนาคารมาประยุกต์ใช้เพื่อให้สมาชิกนำขยะรีไซเคิลมาขาย
ที่ธนาคาร โดยมีคณะทำงานธนาคารขยะหมู่บ้าน/ชุมชนที่ได้รับการคัดเลือกมาดำเนินการคัดแยกและชั่งน้ำหนัก คำนวณเป็นมูลค่าและบันทึกข้อมูลการขายลงสมุดคู่ฝาก โดยใช้ราคาที่คณะทำงานธนาคารขยะหมู่บ้าน/ชุมชน
ได้ประสานงานกับผู้ประกอบการรับซื้อขยะรีไซเคิลเป็นเกณฑ์ในการกำหนดราคา รายได้จากการดำเนินการธนาคารขยะจะนำมาใช้เป็นทุนหมุนเวียนในการดำเนินการ และใช้ในส่งเสริมกิจกรรมและสวัสดิการของสมาชิกธนาคารขยะฯ ต่อไป

**2. กฎหมาย/ระเบียบที่เกี่ยวข้อง**

 2.1 พระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ. 2535
แก้ไขเพิ่มเติม (ฉบับบที่ 2) พ.ศ. 2560 บัญญัติให้ราชการส่วนท้องถิ่นมีหน้าที่และอำนาจในการจัดการมูลฝอย
โดยมีหน้าที่เก็บขน และกำจัดสิ่งปฏิกูลและมูลฝอยในเขตพื้นที่ของราชการส่วนท้องถิ่นนั้น

 2.2 ประกาศกระทรวงมหาดไทยเรื่อง การจัดการมูลฝอย พ.ศ. 2567

 ข้อ 6 การจัดการขยะมูลฝอยตามประกาศนี้ ให้ราชการส่วนท้องถิ่นดำเนินการตามหลักการพัฒนาอย่างยั่งยืน โดยจัดให้มีระบบจัดการและกำจัดขยะมูลฝอยที่มีประสิทธิภาพ เป็นมิตรต่อสิ่งแวดล้อม สามารถนำไปใช้ให้เกิดประโยชน์ด้านอื่น ๆ ได้

 ข้อ 7 ราชการส่วนท้องถิ่นต้องรณรงค์สร้างความรับรู้ ความเข้าใจ และจิตสำนึกให้ประชาชน
ในท้องถิ่นมีส่วนร่วมในการลดปริมาณ และการคัดแยกขยะมูลฝอย เช่น มูลฝอยทั่วไป มูลฝอยอินทรีย์ มูลฝอยนำกลับมาใช้ใหม่ มูลฝอยที่เป็นพิษหรืออันตราย และมูลฝอยติดเชื้อ โดยทิ้งมูลฝอยลงภาชนะรองรับที่จัดให้อย่างถูกประเภท หรือจัดเก็บโดยใช้ถุงสีแยกประเภทมูลฝอย ทั้งนี้ เพื่อนำกลับมาใช้ใหม่ และมีความรับผิดชอบในการจัดการมูลฝอย ณ แหล่งกำเนิด รวมตลอดทั้งเปิดเผยข้อมูลและรายงานผลการดำเนินงานให้ประชาชนทราบ

 2.3 พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น
พ.ศ. 2542 และที่แก้ไขเพิ่มเติม

 มาตรา 16 ให้เทศบาล เมืองพัทยา และองค์การบริหารส่วนตำบลมีอำนาจและหน้าที่
ในการจัดระบบการบริการสาธารณะเพื่อประโยชน์ของประชาชนในท้องถิ่นของตนเองดังนี้ (16) ส่งเสริมการมีส่วนร่วมของราษฎรในการพัฒนาท้องถิ่น (18) การกำจัดมูลฝอย สิ่งปฏิกูล และน้ำเสีย

 มาตรา 17 ให้องค์การบริหารส่วนจังหวัดมีอำนาจและหน้าที่ในการจัดระบบบริการสาธารณะ
เพื่อประโยชน์ของประชาชนในท้องถิ่นของตนเอง (8) การส่งเสริมการมีส่วนร่วมของราษฎรในการพัฒนาท้องถิ่น (11) การกำจัดมูลฝอยและสิ่งปฏิกูลรวม (12) การจัดการสิ่งแวดล้อมและมลพิษต่าง ๆ

/2.4 พระราชบัญญัติ …

 2.4 พระราชบัญญัติเทศบาล พ.ศ. 2496 และที่แก้ไขเพิ่มเติม

 มาตรา 50 ภายใต้บังคับแห่งกฎหมาย เทศบาลตำบลมีหน้าที่ต้องทำในเขตเทศบาล ดังต่อไปนี้
(3) รักษาความสะอาดของถนน หรือทางเดินและที่สาธารณะ รวมทั้งการกำจัดมูลฝอยและสิ่งปฏิกูล

 2.5 พระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติม

 มาตรา 67 ภายใต้บังคับแห่งกฎหมาย องค์การบริหารส่วนตำบล มีหน้าที่ต้องทำในเขตองค์การบริหารส่วนตำบล ดังต่อไปนี้ (2) รักษาความสะอาดของถนน ทางน้ำ ทางเดิน และที่สาธารณะ รวมทั้งกำจัด
มูลฝอยและสิ่งปฏิกูล

**3. ผลการขับเคลื่อนธนาคารขยะ ปีงบประมาณ พ.ศ. 2567**

3.1 กรมส่งเสริมการปกครองท้องถิ่นได้รวบรวมผลการดำเนินการขับเคลื่อนธนาคารขยะ
ในปีงบประมาณ พ.ศ. 2567 (ข้อมูล ณ วันที่ 22 ตุลาคม 2567) มีรายละเอียด ดังนี้

 1) มีจำนวนธนาคารขยะที่จัดตั้งเรียบร้อยแล้ว จำนวน 15,763 แห่ง

 2) มีจำนวนสมาชิกธนาคารขยะทั่วประเทศรวมทั้งสิ้น จำนวน 4,157,912 คน

 3) มีปริมาณขยะที่ขายได้ทั่วประเทศรวมทั้งสิ้น จำนวน 1,788,228.54 ตัน

 4) ธนาคารขยะมีรายได้รวมทั้งสิ้น จำนวน 1,120,803,907.32 บาท จัดเป็นสวัสดิการให้แก่สมาชิก (ค่าฌาปนกิจ ค่าคลอดบุตร ค่ารักษาพยาบาล ฯลฯ) จำนวน 869,837,038.98 บาท คงเหลือ
เงินหมุนเวียนธนาคารขยะ จำนวน 250,966,868.34 บาท

3.2 ในปีงบปประมาณ พ.ศ. 2567 กรมส่งเสริมการปกครองท้องถิ่นได้กำหนดให้มีการถอดบทเรียน ธนาคารขยะต้นแบบระดับจังหวัด ครบทุกจังหวัดทั้ง 76 จังหวัด และกำหนดให้ธนาคารขยะต้นแบบระดับจังหวัด ถ่ายทอดองค์ความรู้ให้ผู้ปฏิบัติงานธนาคารขยะขององค์กรปกครองส่วนท้องถิ่นในเขตพื้นที่ของจังหวัดเรียบร้อยแล้ว



 QR Code ข้อมูลธนาคารขยะต้นแบบระดับจังหวัด

**4. เป้าหมายการขับเคลื่อนธนาคารขยะ ปีงบประมาณ พ.ศ. 2568**

|  |  |
| --- | --- |
| **เป้าหมาย** | **ค่าเป้าหมาย** |
| 1. จังหวัดมีธนาคารขยะต้นแบบ (Best Practice) ระดับอำเภอ  | ครบทุกอำเภอ |
| 2. จำนวนสมาชิกธนาคารขยะในภาพรวมของประเทศ | 7,000,000 คน |

จากเป้าหมายการขับเคลื่อนธนาคารขยะ ปีงบประมาณ พ.ศ.2568 ดังกล่าว กรมส่งเสริมการปกครองท้องถิ่น ได้มีหนังสือที่ มท 0802.2/ว4568 ลงวันที่ 25 ตุลาคม 2567 เรื่อง การประเมินผลการปฏิบัติราชการของข้าราชการพลเรือนสามัญในสังกัดกรมส่งเสริมการปกครองท้องถิ่น โดยมีตัวชี้วัดเพื่อขับเคลื่อนการดำเนินงานธนาคารขยะ จำนวน 1 ตัวชี้วัด (ประกอบด้วย 2 ตัวชี้วัดย่อย) ได้แก่

**/ตัวชี้วัดที่ 12** …

 **ตัวชี้วัดที่ 12 ระดับความสำเร็จของร้อยละเฉลี่ยถ่วงน้ำหนักในการขับเคลื่อนการดำเนินงานธนาคารขยะ (Recyclable Waste Bank) ขององค์กรปกครองส่วนท้องถิ่น (น้ำหนักร้อยละ 10)**

|  |  |  |
| --- | --- | --- |
| **ตัวชี้วัด** | **น้ำหนัก****(ร้อยละ)** | **เกณฑ์การให้คะแนน** |
| **1** | **2** | **3** | **4** | **5** |
| 12.1 ร้อยละของอำเภอในเขตจังหวัดที่มีธนาคารขยะต้นแบบระดับอำเภอ | 5 | 80 | 85 | 90 | 95 | 100 |
| 12.2 ร้อยละของจำนวนประชาชนที่สมัครเป็นสมาชิกของธนาคารขยะ | 5 | น้อยกว่าร้อยละ 16 | 16 | 19 | 22 | 25 |

ดังนั้น เพื่อให้การขับเคลื่อนการดำเนินงานธนาคารขยะขององค์กรปกครองส่วนท้องถิ่นเป็นไปตามเป้าหมายที่กำหนด จึงขอความร่วมมือจังหวัด ดำเนินการตามแนวทางการขับเคลื่อนธนาคารขยะ (Recyclable Waste Bank) ขององค์กรปกครองส่วนท้องถิ่น ปีงบประมาณ พ.ศ. 2568 ดังนี้

**4.1 การ****จัดตั้งธนาคารขยะต้นแบบ (Best Practice) ระดับอำเภอ**

ในปีงบประมาณ พ.ศ. 2568 เพื่อให้เกิดความยั่งยืนและความต่อเนื่องในการขับเคลื่อนธนาคารขยะ และการมีส่วนร่วมของประชาชนในการบริหารจัดการขยะและการคัดแยกขยะต้นทางในระดับครัวเรือน รวมทั้งมีต้นแบบของธนาคารขยะในการเป็นพี่เลี้ยงให้กับธนาคารขยะอื่นขององค์กรปกครองส่วนท้องถิ่น
ในระดับพื้นที่ จึงขอให้จังหวัดดำเนินการคัดเลือก และส่งเสริมพัฒนาให้มีธนาคารขยะต้นแบบ (Best Practice) ระดับอำเภอ (ต้องไม่เป็นธนาคารขยะต้นแบบระดับจังหวัดที่เคยได้รับการคัดเลือกเมื่อปีงบประมาณ พ.ศ.2567) โดยมีขั้นตอนการดำเนินงาน ดังนี้

| **ขั้นตอน** | **แนวทางการดำเนินงาน** | **หน่วยงานผู้รับผิดชอบ** | **กำหนดการ** |
| --- | --- | --- | --- |
| 1 | **1.1 จังหวัดจัดประชุมคณะกรรมการจัดการสิ่งปฏิกูลและมูลฝอยจังหวัดเพื่อกำหนดหลักเกณฑ์การคัดเลือกธนาคารขยะต้นแบบระดับจังหวัด** (อย่างน้อยอำเภอละ1 แห่ง ทั้งนี้สามารถพิจารณาประชุมผ่านระบบออนไลน์ โดยขอใช้ระบบการประชุมออนไลน์ของกรมส่งเสริมการปกครองท้องถิ่นได้)**1.2 หลักเกณฑ์ในการคัดเลือกธนาคารขยะต้นแบบระดับอำเภอ** ดังนี้ (Check list)🞎 1) มีโครงสร้างในการบริหารจัดการธนาคารขยะ ได้แก่ คำสั่งแต่งตั้งคณะกรรมการหรือคณะทำงานธนาคารขยะ🞎 2) มีกฎ/ระเบียบ/ข้อตกลงของธนาคารขยะที่เป็นความตกลงร่วมกันของสมาชิกที่ใช้ในการดำเนินการของธนาคารขยะ🞎 3) มีการเปิดรับสมัครสมาชิกธนาคารขยะต่อเนื่องเป็นประจำทุกเดือน🞎 4) มีการดำเนินการซื้อขายขยะรีไซเคิลอย่างต่อเนื่อง🞎 5) มีการจัดเก็บข้อมูลหรือทะเบียนบัญชีการซื้อขายขยะรีไซเคิลทุกครั้งที่ดำเนินการ ประกอบด้วย**5.1) ทะเบียนบัญชีรายสมาชิก** ได้แก่(1) รายชื่อ/ที่อยู่ สมาชิกรายบุคคลหรือรายครัวเรือน(2) ข้อมูลรายรับ-รายจ่ายของสมาชิก (3) ข้อมูลปริมาณขยะของสมาชิกทุกครั้งที่มีการดำเนินการ โดยสามารถแยกประเภทขยะออกเป็นประเภทต่างๆอย่างชัดเจน เช่น พลาสติก กระดาษ แก้ว เป็นต้น**5.2) ทะเบียนการบริหารจัดการภาพรวมของธนาคารขยะ** ได้แก่(1) ข้อมูลจำนวนสมาชิก รายเดือนหรือทุกครั้งที่มีการดำเนินการ(2) ข้อมูลรายรับ-รายจ่าย รายเดือนหรือทุกครั้งที่มีการดำเนินการ(3) ข้อมูลปริมาณขยะในภาพรวมทุกครั้งที่มีการดำเนินการ โดยสามารถแยกประเภทขยะออกเป็นประเภทต่างๆอย่างชัดเจน เช่น พลาสติก กระดาษ แก้ว เป็นต้น🞎 6) มีการจัดทำบัญชีเงินฝากของธนาคารขยะและมีการแต่งตั้งผู้มีอำนาจในการเบิกถอนเงินจากบัญชีดังกล่าวอย่างชัดเจน🞎 7) มีการจัดสวัสดิการให้แก่สมาชิกธนาคารขยะอย่างเป็นระบบ โดยมีการจัดเก็บข้อมูลเป็นประจำอย่างต่อเนื่องรายบุคคล แยกประเภทข้อมูลสวัสดิการอย่างชัดเจน เช่น ค่าฌาปนกิจ ค่าคลอดบุตรค่ารักษาพยาบาล ทุนการศึกษา ค่าปันผลหุ้น ฯลฯ🞎 8) ประสิทธิผลการดำเนินงาน : จำนวนปริมาณขยะที่เข้าสู่ระบบกำจัดในพื้นที่ตั้งของธนาคารขยะมีจำนวนลดลง🞎 9) มีหน่วยงานภายนอกให้ความสนใจเข้ามาศึกษาดูงาน หรือมีการขยายผลโดยการถ่ายทอดองค์ความรู้ให้กับหน่วยงานอื่น🞎 10) มีการขับเคลื่อนกิจกรรมธนาคารขยะร่วมกับหน่วยงานภาคีเครือข่ายในพื้นที่ **หมายเหตุ ทั้งนี้จังหวัดสามารถปรับปรุงหลักเกณฑ์ในการคัดเลือกธนาคารขยะต้นแบบระดับอำเภอได้ตาม ความเหมาะสมตามบริบทของพื้นที่**/**ขั้นตอน ...** | - หน่วยงานหลัก: สถจ.- หน่วยงานสนับสนุน: สถอ./**ขั้นตอน ...** | ภายใน ธ.ค. 67QR Code การขอใช้ห้องประชุมออนไลน์QR Code ตัวอย่างหลักเกณฑ์การคัดเลือกธนาคารขยะต้นแบบระดับอำเภอ(Check-list) |
| 2 | จังหวัดประชุมชี้แจง หรือแจ้งหลักเกณฑ์การคัดเลือกธนาคารขยะต้นแบบระดับอำเภอให้กับอำเภอ เพื่อแจ้งองค์กรปกครองส่วนท้องถิ่นทราบ | - หน่วยงานหลัก: สถจ.- หน่วยงานสนับสนุน: สถอ. | ภายใน ธ.ค.67 |
| 3 | องค์กรปกครองส่วนท้องถิ่นประเมินตนเอง แล้วแจ้งผล การประเมินตนเองให้สำนักงานส่งเสริมการปกครองท้องถิ่นอำเภอทราบ | - หน่วยงานหลัก: อปท.- หน่วยงานสนับสนุน: สถอ./สถจ. | ภายใน ธ.ค.67 |
| 4 | อำเภอจัดประชุมคณะกรรมการจัดการสิ่งปฏิกูลและมูลฝอยอำเภอ เพื่อพิจารณาคัดเลือกธนาคารขยะต้นแบบระดับอำเภอ (ทั้งนี้สามารถพิจารณาประชุมผ่านระบบออนไลน์ โดยขอใช้ระบบการประชุมออนไลน์ของกรมส่งเสริมการปกครองท้องถิ่นได้) | - หน่วยงานหลัก: สถอ.- หน่วยงานสนับสนุน: สถจ. | ภายใน 20 ม.ค.68 |
| 5 | * 1. การถอดบทเรียนธนาคารขยะต้นแบบระดับอำเภอ

5.1.1 จัดทำข้อมูลตามแบบฟอร์มการถอดบทเรียนที่ สถ. กำหนดQR CODE แบบฟอร์มการถอดบทเรียน5.1.2 จัดทำเป็นคลิปวิดีโอ โดยขอความร่วมมือนายอำเภอร่วมถอดบทเรียนธนาคารขยะต้นแบบระดับอำเภอร่วมกับองค์กรปกครองส่วนท้องถิ่นQR CODE แนวทางการจัดทำคลิปวิดีโอ5.2 เผยแพร่เอกสาร และคลิปวิดีโอตามข้อ 5.1.2 ให้กับประชาชนและภาคีเครือข่ายได้รับทราบผ่านช่องทางต่าง ๆ เช่น เว็บไซต์อำเภอ เว็บไซต์องค์กรปกครองส่วนท้องถิ่น YouTube Facebook Line TikTok ฯลฯ | - หน่วยงานหลัก: สถอ./อปท.- หน่วยงานสนับสนุน: สถจ. | ภายใน 14 ก.พ.68 |
| 6 | **อำเภอร่วมกับองค์กรปกครองส่วนท้องถิ่นที่มีธนาคารขยะต้นแบบระดับอำเภอ และองค์กรปกครองส่วนท้องถิ่นในเขตพื้นที่จัดเวทีการแลกเปลี่ยนเรียนรู้**โดยให้ธนาคารขยะต้นแบบระดับอำเภอถ่ายทอดองค์ความรู้ให้กับองค์กรปกครองส่วนท้องถิ่นและธนาคารขยะอื่นๆ ในเขตพื้นที่ของอำเภอ ผ่านกิจกรรมต่างๆ เช่น- การฝึกอบรม โดยองค์กรปกครองส่วนท้องถิ่นจัดอบรมให้กับคณะกรรมการธนาคารขยะ ประชาชน อถล. โดยเชิญวิทยากรจากองค์กรปกครองส่วนท้องถิ่นที่มีธนาคารขยะต้นแบบไปให้ความรู้- องค์กรปกครองส่วนท้องถิ่นจัดกิจกรรมศึกษาดูงานโดยให้คณะกรรมการหรือคณะทำงานธนาคารขยะมาศึกษาดูงานธนาคารขยะต้นแบบระดับอำเภอ- การประชุมต่างๆ เช่น การประชุมประจำเดือนของอำเภอ การประชุมผ่านระบบออนไลน์ ฯลฯ | - หน่วยงานหลัก: สถอ./อปท.- หน่วยงานสนับสนุน: สถจ./**ขั้นตอน ...** | 17 ก.พ. – 10 มี.ค.68 |
| 7 | อำเภอรายงานผลการดำเนินงานตามขั้นตอนที่ 6 ให้จังหวัดทราบ | - หน่วยงานหลัก: สถอ. | ภายใน 14 มี.ค.68 |
| 8 | จังหวัดรายงานผลการดำเนินงานตามข้อ 1 – 7 ให้ กรมส่งเสริมการปกครองท้องถิ่นผ่านทางแบบรายงาน google form เพียงช่องทางเดียวเท่านั้น เพื่อเก็บเป็นข้อมูลตามตัวชี้วัดตามกรอบการประเมินการปฏิบัติราชการของสำนักงานส่งเสริมการปกครองท้องถิ่นจังหวัด ตัวชี้วัดที่ 12.1QR CODE ดาวน์โหลดแบบฟอร์มการรายงานผลของสำนักงานส่งเสริมการปกครองท้องถิ่นจังหวัดQR CODE ช่องทางการรายงานผลของสำนักงานส่งเสริมการปกครองท้องถิ่นจังหวัด |  | **ภายในวันที่** **21 มี.ค.68** (หากล่าช้ากว่าที่กำหนด จะปรับลดคะแนน 0.25 คะแนนต่อวันทำการ และหากจัดส่งภายหลังวันที่4 เมษายน 2568จะไม่นำมาประกอบการประเมินผลในตัวชี้วัดนี้) |

 **3.2 การขับเคลื่อนจำนวนสมาชิกธนาคารขยะในภาพรวมจังหวัด**

จากนโยบายของกระทรวงมหาดไทย ที่ได้กำหนดเป้าหมายการดำเนินงานให้มีสมาชิกธนาคารขยะหมู่บ้าน/ชุมชนเพิ่มขึ้นให้ได้จำนวน 10 ล้านคน ภายในปี พ.ศ. 2569 กรมส่งเสริมการปกครองท้องถิ่นจึงได้ดำเนินการกำหนดเป้าหมายการขับเคลื่อนจำนวนสมาชิกธนาคารขยะ โดยแบ่งการดำเนินงานออกเป็น 3 ปี ดังนี้

**/เป้าหมาย ...**

|  |  |
| --- | --- |
| **เป้าหมาย** | **จำนวนสมาชิกธนาคารขยะ (คน)** |
| พ.ศ. 2567 | 4,000,000 |
| พ.ศ. 2568 | 7,000,000 |
| พ.ศ. 2569 | 10,000,000 |

ปัจจุบันองค์กรปกครองส่วนท้องถิ่นมีจำนวนสมาชิกธนาคารขยะ จำนวน 4,157,912 คน
ดังนั้นเพื่อเป็นการขับเคลื่อนธนาคารขยะไปสู่เป้าหมายที่กำหนด กรมส่งเสริมการปกครองท้องถิ่น จึงได้กำหนดกิจกรรมและขั้นตอนการดำเนินงานเพื่อขับเคลื่อนจำนวนสมาชิกธนาคารขยะในภาพรวมจังหวัด ดังนี้

/**ขั้นตอน ...**

| **ขั้นตอน** | **แนวทางการดำเนินงาน** | **หน่วยงานผู้รับผิดชอบ** | **กำหนดการ** |
| --- | --- | --- | --- |
| 1 | จังหวัดจัดประชุมชี้แจงการขับเคลื่อนสมาชิกธนาคารขยะให้กับองค์กรปกครองส่วนท้องถิ่น และอธิบายแบบฟอร์มการบันทึกข้อมูลในแบบรายงานข้อมูลประจำเดือนให้กับองค์กรปกครองส่วนท้องถิ่นทราบ(อาจดำเนินการประชุมในคราวเดียวกับการประชุมชี้แจงหลักเกณฑ์การคัดเลือกธนาคารขยะต้นแบบระดับอำเภอ ทั้งนี้สามารถพิจารณาประชุมผ่านระบบออนไลน์ โดยขอใช้ระบบการประชุมออนไลน์ของกรมส่งเสริมการปกครองท้องถิ่นได้)  | หน่วยหลัก: สถจ.หน่วยสนับสนุน: สถอ. | ภายใน ธ.ค.67 |
| 2 | การส่งเสริมสนับสนุนให้อาสาสมัครท้องถิ่นรักษ์โลก (อถล.) จากทุกครัวเรือน เข้าร่วมเป็นสมาชิกธนาคารขยะของหมู่บ้าน/ชุมชน โดยการจัดทำแผ่นพับประชาสัมพันธ์การแจ้งเสียงตามสาย หรือการเคาะประตูบ้านเพื่อแจ้งข้อมูลและประชาสัมพันธ์รูปแบบการดำเนินการของธนาคารขยะ ประโยชน์ของการคัดแยกขยะ หรือรูปแบบการจัดสวัสดิการที่น่าสนใจเพื่อดึงดูดให้ประชาชนร่วมสมัครเป็นสมาชิกธนาคารขยะและเข้าร่วมกิจกรรมการซื้อขายขยะรีไซเคิลมากขึ้น เช่น1) เงินสวัสดิการให้แก่สมาชิกธนาคารขยะ2) เงินสนับสนุนผู้นำขยะรีไซเคิลมาขายปริมาณสูงที่สุด3) กิจกรรมแจกของที่ระลึกของธนาคารขยะฯลฯ | หน่วยหลัก: อปท.หน่วยสนับสนุน: สถอ./สถจ. | ภายใน ม.ค. 68QR CODE ตัวอย่างแผ่นพับประชาสัมพันธ์ |
| 3 | ขับเคลื่อนกิจกรรมธนาคารขยะหมู่บ้าน/ชุมชนร่วมกับหน่วยงานภาคีเครือข่ายในพื้นที่ เช่น3.1 ภาคศาสนา เช่น การจัดกิจกรรมผ้าป่าขยะรีไซเคิล กองบุญขยะรีไซเคิล การบริจาครายได้ของธนาคารขยะให้แก่มัสยิดหรือศาสนสถานในพื้นที่ เป็นต้น3.2 ภาคการศึกษา เช่น การร่วมมือกับโรงเรียนในสังกัดองค์กรปกครองส่วนท้องถิ่นจัดตั้งธนาคารขยะโรงเรียนเพื่อปลูกฝังจิตสำนึกการคัดแยกขยะต้นทางและการมีส่วนร่วมในการแก้ไขปัญหาขยะในพื้นที่ เป็นต้น3.3 ภาคเอกชน เช่น การขอรับสนับสนุนจากสมาคม ห้างร้านฯ ในพื้นที่เป็นสนับสนุนกิจกรรมธนาคารขยะหมู่บ้าน/ชุมชน อาจสนับสนุนเป็นสิ่งของเพื่อนำมาเป็นของรางวัลในการทำกิจกรรมคัดแยกขยะรีไซเคิล หรือการประสานหน่วยงานเอกชน/สมาคมที่รับซื้อขยะรีไซเคิลเพื่อเพิ่มผลประโยชน์จากการขายขยะให้แก่สมาชิกธนาคารขยะ เป็นต้น3.4 ภาคประชาสังคม เช่น การสร้างความร่วมมือกับกลุ่มเปราะบางในพื้นที่ เพื่อสนับสนุนบทบาทการมีส่วนร่วมในการบริหารจัดการขยะในพื้นที่และได้รับสวัสดิการที่เพิ่มขึ้นจากการเป็นสมาชิกธนาคารขยะ เช่น ชมรมผู้สูงอายุ กลุ่มสตรี เป็นต้น | หน่วยหลัก: อปท.หน่วยสนับสนุน: สถอ./สถจ. | ภายใน มี.ค. 68 |
| 4 | ด้วยกรมส่งเสริมการปกครองท้องถิ่นได้จัดทำโครงการจ้างปรับปรุงระบบสารสนเทศด้านการจัดการขยะมูลฝอยขององค์กรปกครองส่วนท้องถิ่น เพื่อรองรับฐานข้อมูลธนาคารขยะขององค์กรปกครองส่วนท้องถิ่น เพื่อใช้ในการบริหารจัดการธนาคารขยะทั้งประเทศ ดังนั้นเพื่อเป็นการเตรียมความพร้อมรองรับการจัดทำระบบฐานข้อมูลธนาคารขยะขององค์กรปกครองส่วนท้องถิ่น **ขอให้จังหวัดและองค์กรปกครองส่วนท้องถิ่นดำเนินการรายงานข้อมูลผลการดำเนินงานธนาคารขยะตามแบบฟอร์มที่กรมส่งเสริมการปกครองท้องถิ่นกำหนด (แบบฟอร์มฉบับปรับปรุง)** ดังนี้ **4.1 แบบองค์กรปกครองส่วนท้องถิ่น ประกอบด้วย**ส่วนที่ 1 ภาพรวมการซื้อขายขยะ - จำนวนธนาคารขยะขององค์กรปกครองส่วนท้องถิ่น (แห่ง)- ระบุประเภทของการรับสมาชิกธนาคารขยะของธนาคารขยะ รายธนาคาร (ครัวเรือน/คน)- จำนวนสมาชิกธนาคารขยะทั้งหมดขององค์กรปกครองส่วนท้องถิ่น (คน) - ปริมาณขยะที่ขายได้ทั้งหมดรวมทุกประเภท (กิโลกรัม)- ระบุชื่อผู้ประกอบการรับซื้อขยะรีไซเคิล- ระบุประเภทและปริมาณของขยะรีไซเคิลที่ขายให้กับผู้ประกอบการ โดยแบ่งเป็น 5 ประเภท ได้แก่ พลาสติก, แก้ว, โลหะ/อลูมิเนียม, กระดาษ และอื่น ๆ โดยใช้หน่วยเป็นกิโลกรัม/**ขั้นตอน ...**- ระบุยอดสะสมรายรับทั้งหมดที่เริ่มต้นดำเนินการ โดยแบ่งเป็น รายรับจากการขายขยะ รายรับจากเงินสมทบอื่น ๆ และรวมยอดรายรับทั้งหมด (บาท)- ระบุยอดสะสมรายจ่ายทั้งหมดที่เริ่มต้นดำเนินการ โดยแบ่งเป็นค่าสวัสดิการประเภทต่าง ๆ เช่น ค่าฌาปนกิจ ค่ารักษาพยาบาล ค่าคลอดบุตร และอื่น ๆ เช่น ค่าทุนการศึกษา ค่าประกันชีวิต (บาท) - ระบุยอดเงินคงเหลือหลังจากการหักลบรายรับทั้งหมดและรายจ่ายทั้งหมดของธนาคารขยะ (บาท)- ระบุจำนวนครั้งที่ได้ดำเนินการขายขยะในแต่ละครั้งส่วนที่ 2 การซื้อขายขยะรีไซเคิลรายครั้ง- ระบุจำนวนครั้งที่มีการซื้อขายขยะรีไซเคิลกับผู้ประกอบการ- ระบุชื่อผู้ประกอบการรับซื้อขยะรีไซเคิล- ระบุจำนวนและปริมาณของการรับซื้อขยะรีไซเคิลจากสมาชิก โดยแบ่งเป็น 5 ประเภท ได้แก่ พลาสติก แก้ว โลหะ/อลูมิเนียม กระดาษ และอื่น ๆ โดยใช้หน่วยเป็นกิโลกรัม- ระบุจำนวนและปริมาณของการซื้อขายขยะรีไซเคิลกับผู้รับซื้อ โดยแบ่งเป็น 5 ประเภท ได้แก่ พลาสติก, แก้ว, โลหะ/อลูมิเนียม, กระดาษ และอื่น ๆ โดยใช้หน่วยเป็นกิโลกรัม- คำนวณผลต่างของการรับซื้อ โดยระบุ**ยอดรวมรายจ่ายของการรับซื้อขยะ** และ**ยอดรวมรายรับของการรับซื้อขยะ** พร้อมทั้ง**คำนวณผลต่างของการรับซื้อขยะรีไซเคิลแต่ละครั้ง** (บาท)- ระบุการใช้จ่ายผลกำไรจากการรับซื้อขยะโดยระบุจำนวนเงินว่าได้ใช้ผลกำไรในประเภทใดบ้าง เช่น ฝากบัญชี ใช้เป็นค่าดำเนินงานคณะทำงานธนาคารขยะ จัดสวัสดิการให้แก่สมาชิก หรือ อื่น ๆ โปรดระบุ**4.2 แบบจังหวัด ประกอบด้วย**- จำนวนรวมธนาคารขยะขององค์กรปกครองส่วนท้องถิ่น (แห่ง)- ระบุประเภทของการรับสมาชิกธนาคารขยะของธนาคารขยะ รายธนาคาร (ครัวเรือน/คน)- จำนวนสมาชิกธนาคารขยะทั้งหมดขององค์กรปกครองส่วนท้องถิ่น (คน) - ระบุประเภทของการรับสมาชิกธนาคารขยะขององค์กรปกครองส่วนท้องถิ่น (ครัวเรือน/คน)/**ขั้นตอน ...**- ปริมาณขยะที่ขายได้ทั้งหมดรวมทุกประเภท (กิโลกรัม)- ระบุชื่อผู้ประกอบการรับซื้อขยะรีไซเคิลขององค์กรปกครองส่วนท้องถิ่น- ระบุประเภทและปริมาณของขยะรีไซเคิลที่ขายให้กับผู้รับซื้อของเก่า โดยแบ่งเป็น 5 ประเภท ได้แก่ พลาสติก, แก้ว, โลหะ/อลูมิเนียม, กระดาษ และอื่น ๆ โดยใช้หน่วยเป็นกิโลกรัม- ระบุยอดสะสมรายรับทั้งหมดที่เริ่มต้นดำเนินการ โดยแบ่งเป็น รายรับจากการขายขยะ รายรับจากเงินสมทบอื่น ๆ และรวมยอดรายรับขององค์กรปกครองส่วนท้องถิ่น (บาท)- ระบุยอดสะสมรายจ่ายทั้งหมดที่เริ่มต้นดำเนินการ โดยแบ่งเป็นค่าสวัสดิการประเภทต่าง ๆ เช่น ค่าฌาปนกิจ ค่ารักษาพยาบาล ค่าคลอดบุตร และอื่น ๆ เช่น ค่าทุนการศึกษา ค่าประกันชีวิต และรวมยอดรายจ่ายขององค์กรปกครองส่วนท้องถิ่น (บาท)- ระบุยอดเงินคงเหลือหลังจากการหักลบรายรับทั้งหมดและรายจ่ายทั้งหมดของธนาคารขยะ (บาท) - ระบุจำนวนครั้งที่ได้ดำเนินการขายขยะ (บาท) |  | **ภายในวันที่ 1 ของทุกเดือน** QR Code แบบรายงานผลการขับเคลื่อนธนาคารขยะรายเดือนช่องทางการรายงานผลการขับเคลื่อนธนาคารขยะรายเดือน |
|  | **คำอธิบายประเภทของขยะรีไซเคิล** อ้างอิงจากคู่มือประชาชนเพื่อการลด คัดแยก และใช้ประโยชน์ของขยะมูลฝอยชุมชน พ.ศ. 25501. ประเภทพลาสติก เช่น ขวดน้ำดื่มแบบขุ่น-แบบใส ขวดน้ำมันพืช ภาชนะพลาสติกบรรจุยาสระผม ครีมอาบน้ำ ถังน้ำ กาละมัง บรรจุภัณฑ์ที่มีเครื่องหมายรีไซเคิล ถุงพลาสติกเหนียว (ถุงรีฟิล) เป็นต้น2. ประเภทแก้ว เช่น ขวดหรือภาชนะแก้วแบบใส สีเขียว หรือสีน้ำตาล ขวดหรือภาชนะแก้วบรรจุอาหาร3. ประเภทโลหะ/อโลหะ เช่น กระป๋องบรรจุอาหารหรือเครื่องดื่ม ทองแดง เหล็ก ตะกั่ว ทองเหลืองวัสดุหรือเศษเหล็กทุกชนิด เป็นต้น4. ประเภทกระดาษ เช่น กระดาษหนังสือพิมพ์ กระดาษสมุด-หนังสือ นิตยสาร กระดาษกล่อง กระดาษขาว-ดำ แผ่นพับ เป็นต้น5. ประเภทอื่น ๆ เช่น เครื่องใช้ไฟฟ้าขนาดเล็ก-ใหญ่ ทีวีเก่า ตู้เย็นเก่า แอร์เก่า เป็นต้น |
|  | **โดยให้จังหวัดรายงานข้อมูลตามแบบจังหวัดให้กรมส่งเสริมการปกครองท้องถิ่นทาง Google Form พร้อมทั้งแนบไฟล์แบบรายงานตามแบบที่กำหนด โดยให้เริ่มรายงานในเดือนมกราคม 2568 (วันที่ 2 ม.ค. 68) และรายงานครั้งต่อไปทุกวันที่ 1 ของเดือน (ทั้งนี้ ยกเลิกการรายงานข้อมูลผลการดำเนินงานรายเดือนตามหนังสือ สถ. ด่วนที่สุด ที่ มท 0820.4/ว 617 ลงวันที่ 8 ก.พ. 67 และการขับเคลื่อนสมาชิกระดับจังหวัด ตามหนังสือ สถ. ด่วนที่สุด ที่ มท 0820.4/ว 1865 ลงวันที่ 3 พ.ค. 67)** |

**ผู้ประสานงาน**

1. นายภิเษก มีทอง โทรศัพท์ 095-1696419

2. นางสาวบุษน้ำเพชร เหล่าเจริญ โทรศัพท์ 085-8921882